เมื่อวันที่31/03/63 ได้มีเนื้ออะไรบ้างอย่างหลุดออกมาพร้อมเลือดไม่มากจากช่องคลอดคะ ละหลังจากนั้นมาก็มีเลือดแต่สีไม่สดออกแดงน้ำตาลไม่แน่ใจใช่ประจำเดือนหรือป่าวคะออกมาจำนวนไม่มากคะ ออกมาจนถึงปัจจุบันนี้ 15/04/63 อยากถามว่าคืออะไรคะปกติไหม หนูมีลูก2แล้วคะ ตอนนี้ป้องกันด้วยยาคุมแบบฉีดคะ
สวัสดีค่ะ การมีเลือดออกจากช่องคลอดนานเกิน 14 วันติดต่อกันดังที่กล่าวมานั้น หากเป็นเลือดออกไม่มาก กระปริดกระปรอยติดกางเกงใน เป็นๆหายๆ อาจจะเกิดจากผลข้างเคียงจากการใช้ยาฉีดคุมกำเนิด แต่หากเป็นก้อนเนื้อหรือเป็นลิ่มเลือดจำนวนมาก ปวดท้องน้อยด้วย อาจมีสาเหตุอื่นๆที่เป็นโรคเช่น เนื้องอกในมดลูกหรือปากมดลูก การติดเชื้อที่ช่องคลอดหรือปากมดลูก ส่วนภาวะแทรกซ้อนจากการตั้งครรภ์ยังนึกถึงน้อยหากได้ฉีดยาคุมกำเนิดอยู่ค่ะเบื้องต้นงดการมีเพศสัมพันธ์ไปก่อน ไม่ซื้อยาปรับฮอร์โมนใดๆมาใช้เองและควรไปพบแพทย์หากเลือดยังออกมาก เป็นก้อนลิ่มเลือด จนรู้สึกซีดเพลีย ปวดหน่วงท้องน้อยมากร่วมด้วย